- Hindi News
- National
- सेंटर के सामने कमरे पर लटका था ताला अंदर इंटर की कॉपियां लिख रहे थे छात्र
सेंटर के सामने कमरे पर लटका था ताला अंदर इंटर की कॉपियां लिख रहे थे छात्र
झारखंडएकेडमिक काउंसिल (जैक) की इंटर की परीक्षा में नकल का मामला थम नहीं रहा है। बोकारो के बाद अब रातू के आदिवासी बाल विकास विद्यालय में भी नकल का ऐसा ही मामला सामने आया है। यहां स्कूल के सामने निजी मकान के एक कमरे में ताला लटका हुआ था। अंदर पांच परीक्षार्थी उत्तर पुस्तिका लिख रहे थे। दो अभिभावक उन्हें नकल में सहयोग कर रहे थे। जैक के ऑब्जर्वर ने छापेमारी कर इन्हें पकड़ा। पांचों परीक्षार्थियों को निष्कासित कर दिया गया है। सातों काे पुलिस ने गिरफ्तार कर लिया है। जैक के परीक्षा नियंत्रक डॉ. सत्यजीत सिंह ने डीईओ को मामले की जांच का आदेश दिया है।
गुरुवार को दूसरी पाली में मैथ्स की परीक्षा थी। स्थानीय लोगों ने जैक को शिकायत की कि कॉपियां स्कूल के बाहर लिखी जा रही हैं। जैक ने ऑब्जर्वर नाथू गाड़ी और एजाज अहमद को छापेमारी करने को कहा। ये दोनों पुलिस के साथ दीवार फांदकर घर में घुसे तो वहां कमरे पर ताला लटका हुआ था। तभी उन्हें अंदर से आवाज सुनाई दी। ताला तोड़कर देखा तो वहां पांच परीक्षार्थी कॉपियां लिख रहे थे।
इसके बाद स्कूल के केंद्र अधीक्षक सरयू सिंह समेत सभी वीक्षकों को तत्काल प्रभाव से परीक्षा ड्यूटी से हटा दिया गया है। डीईओ रतन महावर ने कहा कि अब सीएन राज हाईस्कूल रातू के शिक्षक वहां ड्यूटी करेंगे। इस स्कूल को ब्लैक लिस्टेड किया जाएगा।
tgl_Latn sot_Latn hin_Deva hin_Deva hin_Deva hin_Deva hin_Deva